ચૂંટણી પછી નાયબ મુખ્યમંત્રી નીતિન પટેલને ગૃહ અને નાણાં ખાતું ના આપી તેમનું કદ વેતરવાનું કામ ભાજપ દ્વારા કરવામાં આવ્યું છે. અને આ જ કારણે નીતિન પટેલ નારાજ છે પર રાજીનામું આપવા ત્રણ દિવસનું હાઇ કમાન્ડને અલ્ટીમેટમ આપ્યું છે તેવી ચર્ચાઓએ હાલ ગુજરાતનું રાજકારણ ગરમાયું છે. જો કે આ મામલે નીતિન પટેલ કે સીએમ વિજય રૂપાણીએ મીડિયા સમક્ષ કંઇ પણ કહેવાનું ટાળ્યું છે. અને આ જ કારણે આ ચર્ચાઓએ વધુ જોર પકડ્યું છે. જો કે કેબિનેટ મંત્રીઓને ખાતા ફાળવણી પછી સંયુક્ત પ્રેસવાર્તામાં વિજય રૂપાણીએ નીતિનભાઇ નારાજ નથી અને આવી કોઇ વાતો અફવા છે તેમ જણાવ્યું હતું. પણ હાલની પરિસ્થિતિ કંઇ બીજી જ વાત રજૂ કરી રહી છે.